Un copil de 13 ani şi-a înjunghiat colegul de şcoală, după un conflict spontan. Precizările Poliției.
Un copil în vârstă de 13 ani şi-a înjunghiat, în abdomen şi femur, colegul în vârstă de 12 ani. Incidentul a avut loc după un conflict spontan, în localitatea Babadag, din judeţul Tulcea. Victima este internată în spital.
Conflictul între cei doi a avut loc miercuri seara, la intersecţia străzilor Cabanei cu Plevnei din oraşul Babadag, judeţul Tulcea, între doi colegi de şcoală, unul de 12 ani şi altul de 13 ani."Din primele verificări, a reieşit faptul că, în urma unui conflict spontan, minorul de 13 ani din Babadag, l-ar fi înţepat cu un obiect ascuţit pe colegul său de 12 ani, în zona abdomenului şi a femurului stâng", au transmis, joi, reprezentanţii Poliţiei Tulcea.Victima a fost transportată la Spitalul Judeţean Tulcea pentru îngrijiri medicale.În cazul copilului agresor a fost întocmit dosar penal pentru loviri sau alte violenţe şi se fac cercetări pentru stabilirea tuturor cauzelor şi împrejurărilor producerii incidentului.